Sacred Heart University

Sacred Heart University (SHU) er et katolsk universitet i Connecticut i USA. Det er det nest største katolske universitet i New England og har mer enn 50 undergraduate, graduate og doktorgradsprogrammer. Hoved-campus er i Fairfield rett ved Bridgeport, men universitetet har også «satellitter» andre steder i delstaten Connecticut (Bridgeport, Stamford, Derby og Griswold),  samt   i Luxembourg og Irland (i Dingle).

Universitetet har samarbeidsavtaler med Trinity College i Dublin, The American University i Roma, University of Notre Dame i Fremantle i Australia og med Universitetet i Granada i Spania.

Universitetet ble grunnlagt i 1963 av biskop Walter W. Curtis av Bridgeport. Det var det første katolske universitet i USA der både ledelsen og undervisningsstaben var helt og holdent lekfolk.

I høstsemesteret 2006 var studenttallet 5 756, og samme år var skolepengene på årsbasis US$ 25 400. Lærestedet hadde samtidig 497 vitenskapelig ansatte, og det gis eksamen opp til doktorgradsnivå.

Referanser

Eksterne lenker
 

Katolske utdanningsinstitusjoner i USA
Universiteter i Connecticut
Utdanningsinstitusjoner etablert i 1963
1963 i USA